cyanic-selkie/wikianc huggingface dataset:
Albrecht von Haller
Bakgrunn
Albrecht von Hallers foreldre var Niklaus Emanuel Haller (1672–1721) som var landskriver under landfogden i Bern, Hieronymus Thormann (1658–1733), og av hans annen hustru Salome Neuhaus (1664–1732) som var datter av Aarbergs sogneprest Peter Neuhaus (1618–1675) og halvsøster av Johann Rudolf Neuhaus (1652–1724) (1652–1724) som var byfysikus i Biel. Albrecht var tredje barn av faren, og fikk sin tidlige skolegang av en huslærer, teologen Abraham Baillod (1675–1751), som i 1707/1708 var trådt tilbake fra prestetjenesten på grunn av sin avvisning av læren om eukaristien.
Albrecht von Haller studerte medisin i Leiden under professor Herman Boerhaave.
Karriere
I 1729 begynte han å arbeide som lege i Bern. Der foretok han flere reiser i Alpene hvor han samlet planter. Han foreleste i anatomi fra 1734 og ble bibliotekar i 1735. I 1736 ble han professor i anatomi, botanikk og kirurgi ved det nye universitetet i Göttingen. Her opprettet han et vitenskapelig selskap, startet opp tidsskriftet Göttingische gelehrte Anzeige, grunnla et bibliotek, anatomisk teater og anla en botanisk hage.
Som medisiner ble han særlig kjent for sine arbeider om irritabilitet og sensibilitet. Han var den første som beskrev sveitsisk flora i Enumeratio methodica stirpium Helveticarum (1742). For fysiologifaget har verket Elementa physiologiae corporis humani (1759–66) hatt stor betydning.
Hallers forskningsmetode og -syn fikk stor betydning for de franske encyclopedistene med Diderot i spissen.
Som dikter vant Haller ry ved Versuch schweizerischer Gedichte («Forsøk på sveitsiske dikt») (1732). «Die Alpen» (= Alpene), skrevet 1729, et lyrisk-praktisk læredikt, ble oversatt til en rekke språk og skapte mote i litteraturen. I sine siste leveår skrev han historisk-politiske romaner. Med sine bibliografiske skrifter gav Haller uttømmende oversikter over store deler av den vitenskapelige litteratur frem til hans egen tid. Han skal ha skrevet mer enn 1300 vitenskapelige publikasjoner ved siden av sin øvrige virksomhet, blant annet tallrike offentlige verv.
Haller var så respektert i sin tid at da en gjeng sjørøvere kom over en kasse bøker adressert til ham, sørget de for å få kassen videresendt til ham, straks de la til kai.
Dobrica Ćosić
Dobrica Ćosić (født 29. desember 1921 i Velika Drenova i Kongeriket Jugoslavia, i dagens Serbia, død 18. mai 2014 i Beograd ) var en serbisk forfatter, politisk teoretiker og president av forbundsrepublikken Jugoslavia 1992–1993. Tilhengere av Ćosić omtaler ham gjerne som «nasjonens far», et uttrykk som også benyttes i ironisk forstand av hans motstandere.
Armenia under EM i friidrett 2010
Armenia ved EM i friidrett 2010, avholdt i Barcelona i Spania mellom 27. juli og 1. august 2010, var representert med 3 utøvere.
Schlägers
Schlägers er et samlealbum av rockebandet DumDum Boys som ble utgitt i 2001.
Daniel Kenedy
Daniel Kenedy Pimentel Mateus dos Santos (født 18. februar 1974 i Bissau) er en fotballspiller fra Guinea-Bissau/Portugal som spiller for Ergotelis F.C. i gresk super liga. Kenedy, oppkalt etter tidligere president i USA, John F. Kennedy, har mellom annet spilt for toppklubbene SL Benfica, FC Porto og Paris SG. Han var med i sin tropp under OL 1996. Under VM i 2002 var han en del av Portugal sin landslagstropp, men ble avskjediget etter en positiv dopingtest like før mesterskapet.
MCO
MCO er en forkortelse med flere betydninger.
Alt er alt ingenting er mer
Alt er alt ingenting er mer er et musikkalbum med Stengte dører, utgitt i 1991.
Abdullahi Ibrahim
Abdullahi Ibrahim (død 24. januar 2021) var en nigeriansk advokat, politiker og administrator. Han var blant annet transportminister, riksadvokat og justisminister.
Biografi
Ibrahim innehadde regjeringsoppgaver som minister for undervisning, vitenskap og teknologi, og minister for transport og luftfart (1984–1985) i general Muhammadu Buharis regjering). Han var riksadvokat og justisminister (1997–mai 1999) i general Abdulsalami Abubakars regjering. Han var commissioner for Den internasjonale-nasjonale grensekommisjon og med på nigeriansk side som forhandlet frem traktaten om den maritime grense mellom Nigeria og Ekvatorial-Guinea, og Unitization Agreement of the Zafiro/Ekanga Oil Fields. Han representerte som leder og så som nestleder i disputten mellom Nigeria og Kamerun for Den internasjonale domstolen i Haag.
Han døde den 24. januar 2021 av covid-19 i Nigeria.
Vaselin
Vaselin (latin, vaselinum) er en salveaktig blanding av hydrokarboner. Vaselin er en ensartet bløt gjennomskinnelig masse uten eller nesten uten lukt og smak. Den er nesten uoppløselig i vann og meget tungt oppløselig i sterk spiritus. Den er blandbar i alle forhold med de fleste eteriske og fete oljer. Det finnes to typer vaselin: gul vaselin, Vaselinum flavum, og hvit vaselin, Vaselinum album.
Som varemerke ble ordet «Vaseline» registrert i 1905 for et petroleumsprodukt (petroleumsgelé), en mikrokrystallinsk petroleumsvoks blandet med olje.
Historie
Etter funn av råolje i Titusville i 1859, Pennsylvania, USA, utviklet den engelskfødte kjemikeren Robert Chesebrough i 1860 produktet Vaseline, startet produksjon i 1870 og patenterte det i 1872 (U.S. Patent 127,568).
Ordet «Vaseline» ble registrert som varemerke i 1905. Produktet ble fremstilt av Chesebrough-Ponds, som ble en del av i Unilever-konsernet i 1987.
Vaselin blandet med et rødt pigment var ofte inkludert i førstehjelpsskrinet til livbåter under andre verdenskrig, som solkrem og for å beskytte sår mot bakterier og saltvann.
På kroppen
Vaselin brukes som salvegrunnlag i galenisk farmasi og i parfymeindustrien.
En blanding av vaselin, klorheksidin og antibiotika blir ofte brukt mot mindre infeksjoner i huden.
American Academy of Dermatology anbefaler at man holder sår og mindre skader i huden fuktig med vaselin, for å forhindre arr, det kan også fremskynde produksjonen av ny hud. Det var tidligere vanlig å bruke vaselin som førstehjelp ved brannsår, men i dag frarådes bruk av vaselin på brannskader.
Vaselin kan brukes til å redusere friksjon mellom hud og klær. Salven blir ofte brukt av løpere til å beskytte brystvortene mot gnagsår ved bruk av løstsittende t-skjorte. Syklister og brytere bruker ofte vaselin i skrittet for å forhindre gnagsår/redusere utviklingen av eksisterende gnagsår. Mange bruker vaselin på føttene for å forebygge gnagsår på fjellturer, skiturer og lengre gåturer. En del bruker vaselin i ansiktet om vinteren, for å beskytte huden mot kulde.
På gjenstander
Vaselin kan også brukes til smøring av bevegelige mekaniske deler, som for eksempel på sykler, våpen og verktøy.
I industrien, som et belegg til å beskytte elektriske komponenter som kretskort på maritimt utstyr, metaller utsatt for korrosjon mot fuktighet.
Vasking/fjerning av vaselin
Vaselin er ikke løselig i vann eller såpe, men kan løses i malingtynnere som toluen (lynol) og aceton. Aceton er kjent for å løse opp plastiske forbindelser, og bør derfor ikke brukes til å vaske vaselin av plast. Vaselin er svakt løselig i alkoholer som isopropanol, som er mildere mot huden, mindre giftig ved innånding og inert mot de fleste plastiske forbindelser. Vaselin er svakt løselig i tynnere oljer som oliven og rapsolje, man kan derfor tynne vaselin i slike oljer for å gjøre den lettere løselig i alkalisalter (såpe).
Brannskader
Opprinnelig ble vaselin brukt til behandling av brannsår, men en fraråder nå å påføre vaselin på alle typer ferske forbrenninger. I stedet skal man straks senke det brannskadede området i kaldt vann. På mindre forbrenningsskader kan man i ettertid, når nedkjølingsbehandlingen er ferdig, bruke vaselin til hjelp for hudens legingsprosess, for eksempel ved å legge et vaselinkompress på det skadede området.
Glidemiddel
Vaselin bør ikke brukes som glidemiddel ved beskyttet sex, da latex er svakt oppløselig i vaselin noe som øker sjansen for at kondomet sprekker/revner. Det er heller ikke anbefalt ved vaginal sex, da det kan øke risikoen for en gjær-infeksjon. Vaselin kan brukes ved ubeskyttet anal sex og blir brukt av menn som glidemiddel ved onani.
Le cauchemar
Le cauchemar er en fransk stumfilm fra 1896 regissert av Georges Méliès.
Ambratre
Ambratre (Liquidambar styraciflua) er et løvfellende tre i familien Altingiaceae. Det ble tidligere regnet til trollhasselfamilien (Hamamelidaceae).
Det blir opptil 41 m høyt. Barken er lysegrå eller mørkebrun hos unge trær og blir senere furet med mørkegrå ribber. Bladene er håndflikete og minner om lønneblad, men sitter spredt. Trærne er sambu og vindbestøvet. Blomstene er små og grønne. Hannblomstene sitter i opprette blomsterstander, mens hunnblomstene sitter på hengende, runde hoder. Frukten er tornet, kulerund og 2,5–4 cm i diameter.
Ambratre vokser i mange klimatyper og på ulike sorter jordsmonn, men trives best på fuktig leirjord i elvedaler. Arten inngår i mange typer blandet skog og kan vokse sammen med blant sumpeik, pileik, amerikaplatan, kvitalm, tulipantre, rødlønn, asklønn, svartbjørk, hickory, Celtis laevigata og virakfuru. Flere arter av kornell og or er sammen med amerikajudastre vanlige i undervegetasjonen.
Namibia under Paralympiske sommerleker 2016
Namibia deltok under Paralympiske sommerleker 2016 i Rio de Janeiro, Brasil, fra 7. til 18. september 2016.
Ambratre
Utbredelsen omfatter østlige USA fra Connecticut sørover til sentrale Florida og østlige Texas. Det finnes så langt vest som Missouri, Arkansas og Oklahoma og nordover til sørlige Illinois. Ambratre mangler i Appalachene og de vinterkalde strøkene i Midtvesten. Det finnes også spredte populasjoner i tåkeskog i nordøstlige og sentrale Mexico, Guatemala, Belize, El Salvador, Honduras og Nicaragua.
I sørøstlige USA er ambratre det viktigste trevirket fra løvtrær, og virket brukes til en rekke formål. Harpiksen dufter sterkt og kalles amerikansk storaks. Den brukes til fremstilling av parfyme og til å sette smak på tobakk. Den er også blitt brukt til medisinske formål.
Namibia under Paralympiske sommerleker 2016
Før lekene i Rio 2016 hadde Namibia vunnet 3 medaljer (1 gull, 1 sølv og 1 bronse) fra de 4 sommerlekene det hadde deltatt i siden 1992.
Mauser 13mm Tankgewehr
Den tyske panservernriflen Mauser 13mm Tankgewehr var det første våpenet som ble utviklet spesielt for bruk mot stridsvogner. Den hadde en vekt på 17,6 kg og var 1,67 m lang, normalt ble den bemannet av to personer. Panservernriflen var en forstørret versjon basert på Gewehr 98, og ble utviklet for å bruke en Polte 13mm TuF (Tank und Flieger Patrone) patron som hadde en stålkjerne på 52,5 g. Denne kulen kunne penetrere 22 mm pansret stål på en avstand av 100 m. Den ble produsert fra mai 1918, og 15,820 eksemplarer var produsert ved krigens slutt, men av disse ble bare 4,632 sendt til operative avdelinger. Noen få kopier ble produsert etter den første verdenskrig i Sverige, og i Sovjetunionen så sent som i 1941.
Myrkskog
Regionen und Orte in Tolkiens Welt Lista lasów Śródziemia Platser i Tolkiens värld
The Triptych
The Triptych er det tredje albumet av Demon Hunter og kom ut 25. oktober 2005. Albumet har tre forskjellige omslag og tanken bak antallet ligger i albumets tittel og dens fulle mening. I kontrast til de øvrige albumene har The Triptych ingen gjestesanger.
Sylvie Testud
Sylvie Testud (født 17. januar 1971) er en fransk skuespiller og manusforfatter.
Monster
Monster (fra engelsk monster, fra mellomfransk monstre, av latin monstrum), samme ord som monstrum, er en betegnelse for et fiktivt fabeldyr og uhyrer som ofte dukker opp i mytologi, legender og litterære framstillinger innen sjangre som skrekk, fantastisk litteratur, science fiction. Monstre blir veldig ofte fremstilt som farlige og aggressive med et merkelig, grotesk utseende som forårsaker terror og frykt. Monstre ligner vanligvis bisarre, deformerte, overjordiske og/eller muterte dyr eller helt unike skapninger av varierende størrelse, men kan også ta en menneskelig form, som mutanter, spøkelser og ånder, zombier eller kannibaler, blant annet. De kan ha eller ikke ha overnaturlige krefter, men er vanligvis i stand til å drepe eller forårsake en eller annen form for ødeleggelse, og true den sosiale eller moralske orden i den menneskelige verden i prosessen.
Dyremonstre er utenfor den moralske orden, men har noen ganger sitt opphav i et menneskelig brudd på moralloven (eksempelvis i den greske myten ofrer ikke Minos til havguden Poseidon for den hvite oksen som guden hadde sendt, og som straff sørget guden for at Minos’ hustru, Pasifaë, ble forelsket i oksen. Hun parer seg med udyret og føder en mann med et oksehode, Minotauros). Menneskelige monstre er de som ved fødselen aldri var helt mennesker (Medusa og hennes Gorgon-søstre) eller som gjennom en overnaturlig eller unaturlig handling mistet sin menneskelighet (som varulver, Frankensteins monster), og som derfor ikke lenger kan, eller som aldri kunne, følge med moralske lover i det menneskelige samfunn.
Monstre kan også bli framstilt som misforståtte og vennlige skapninger som skremmer bort enkeltpersoner uten å ville det, eller kan være så store, sterke og klønete at de forårsaker utilsiktet skade eller død. Noen monstre i skjønnlitteraturen er avbildet som rampete og støyende, men ikke nødvendigvis truende (for eksempel en lur nisse), mens andre kan være føyelige, men tilbøyelige til å bli sinte eller sultne, og må derfor temmes og læres opp til å motstå grusomme drifter, eller drepes hvis de kan ikke håndteres eller kontrolleres med hell.
Monstre er fra før nedskrevet historie, og den akademiske studien av de spesielle kulturelle forestillingene som kommer til uttrykk i et samfunns ideer om monstre er karakterisert som monstrofi. Monstre har dukket opp i litteratur og i langfilmer. Kjente monstre i skjønnlitteratur og filmene er blant annet grev Dracula, Frankensteins monster, varulver (En amerikansk varulv i London), vampyrer, demoner, mumier (The Mummy) og zombier (The Walking Dead).
Etymologi
Opprinnelsen til ordet monster går tilbake til en oppfattelse av «guddommelig varsel», og tidlig på 1300-tallet i gammelfranske monstre/mostre i forståelsen av «misdannet dyr eller menneske, skapning plaget av en fødselsdefekt». Det er avledet fra latinske monstrum, «guddommelig varsel», særskilt en som indikerer ulykke, noe som er av «unormal form, uhyrlighet, frastøtende, gjenstand for frykt, og lignende. Ordet er en derivat (avledning) av monére, «minne, erindring, advare, formaning», til sist fra urindoeuropeisk *moneie-, «å tenke på, minne om», noe som er suffikset (endelsen) av rotordet *men-. Fra den opprinnelig betydningen om «guddommelig varsel» fikk ordet en endret betydning til det som være forferdelig vesener, dagens betydning av «et skrekkelig, fryktinngytende vesen». På angelsaksisk i førnormanniske England, ble monsteret Grendel i det angelsaksiske eposet Beowulf beskrevet som et aglæca, et ord beslektet med aglæc, «ulykke, terror, nød, undertrykkelse».
Kulturarv
«Monstre dukker ikke opp fra et kulturelt tomrom; de har en litterær og kulturell arv», i henhold til Tina Marie Boyer, professor i tysk middelalderlitteratur ved Wake Forest University i USA. I den religiøse konteksten til antikkens grekere og romere ble monstre sett på som tegn på «guddommelig misnøye», og det ble antatt at fødselsskader var spesielt illevarslende, og var «en unaturlig hendelse» eller «et avvik i naturen».
Monstre er imidlertid ikke nødvendigvis utelukkende en vederstyggelighet. Eksempelvis kunne den romerske historikeren Suetonius beskrive en slanges fravær av bein eller en fugls evne til å fly som monstrøse, siden begge er «mot naturen». Ikke desto mindre etablerte de negative konnotasjonene av ordet seg raskt, og på tiden til dramatikeren og filosofen Seneca den yngre hadde ordet utvidet seg til sin filosofiske betydning, «en visuell og grufull åpenbaring av sannheten».
Til tross for dette er mytologiske monstre som Hydra og Medusa ikke forstått som naturlige vesener, men guddommelige enheter. Dette ser ut til å være et tilbakehold fra urindoeuropeisk religion og andre trossystemer, der skillene mellom «ånd», «monster» og «gud» var mindre tydelige.
Monstre i fiksjonen er lang. For eksempel er Grendel i det nevnte episke diktet Beowulf et arketypisk monster: deformert, brutal og med enorm styrke plyndrer han en menneskelig bosetting hver natt for å drepe og spise på ofrene sine. Det moderne litterære monsteret har røtter i eksempler som monsteret i Mary Shelleys Frankenstein og vampyren i Bram Stokers Dracula.
Monstre er en basisvare i fantastisk litteratur, skrekkfilm og science fiction (hvor monstrene ofte er utenomjordiske som ikke kan bli forstått, særskilt i Alien – den 8. passasjeren). Det finnes også en undersjanger av monstererotikk, en undersjanger av erotisk fiksjon som involverer seksuelle møter mellom monstre og mennesker.
Toril Marie Øie
Toril Marie Øie (født 17. juli 1960 i Oslo) er en norsk jurist og høyesterettsjustitiarius.
Utdannelse og yrke
Øie tok juridisk embetseksamen i 1986. Etter endt utdannelse begynte Øie som førstekonsulent i Justisdepartementets lovavdeling, der hun i 1988 ble fungerende lovrådgiver. Fra høsten 1988 til vinteren 1990 var Øie dommerfullmektig ved Strømmen sorenskriverembede, og hun var da i perioder konstituert som herredsdommer og sorenskriver. Hun gikk i 1990 tilbake til stillingen som lovrådgiver i Justisdepartementet og ble i 2000 avdelingsdirektør. Hun hadde fra 1994 til 2002 en bistilling ved Institutt for offentlig rett ved Det juridiske fakultet ved Universitetet i Oslo som førstelektor II.
Dommer
Øie ble utnevnt som høyesterettsdommer 26. mars 2004 og tiltrådte 1. august 2004. Hun ble den første dommeren i Høyesterett som ble utnevnt etter opprettelsen av Innstillingsrådet for dommere i 2002. Samme år ble Domstoladministrasjonen etablert med sete i Trondheim.
Da embetet som høyesterettsjustitiarius ble lyst ut høsten 2015 for å forberede Justitiarius Tore Scheis avgang i februar 2016, meldte ved utløpet av søknadsfristen 12. november hele åtte søkere seg. Blant søkerne var fire høyesterettsdommere: Jens Edvin A. Skoghøy, Karl Arne Utgård, Arnfinn Bårdsen og Toril Marie Øie. To andre søkere var Anders Ryssdal og Hans Petter Graver.
Prosedyren for utnevning av høyesterettsjustitiarius er ikke nærmere regulert hverken i lov eller forarbeider. Ved slik utnevnelse står regjeringen friere enn ved andre dommerutnevnelser. Regjeringen Solberg engasjerte tre rådgivere for å bistå ved utnevnelsen: assisterende departementsråd i Justis- og beredskapsdepartementet Anne K. Herse, Advokatforeningens leder, advokat Erik Keiserud, og sorenskriver Yngve Svendsen. Rådgiverne gjennomførte intervju og leverte en skriftlig vurdering av søkerne til justisministeren, men uten å foreta noen rangering av søkerne. Toril Marie Øie ble i statsråd 19. februar 2016 utnevnt til høyesterettsjustitiarius med tiltredelse fra 1. mars 2016. Hun er første kvinne utnevnt til denne stillingen.
Priser og hedersbevisninger
Øie ble i 2018 utnevnt til kommandør med stjerne av St. Olavs Orden for embetsfortjeneste.
Bibliografi
Øie har skrevet flere bøker, blant annet Lærebok i strafferett og ''Forbrytelse og straff. Bind 1: Innføring i strafferett med Svein Slettan og Tvisteloven. Kommentarutgave'' i to bind med Tore Schei.
MS «Sunnhordland» (1975)
MS «Sunnhordland» er en hurtigbåt av typen Westamaran 95 bygget i 1975 for Hardanger Sunnhordlandske Dampskipsselskap. Båten gikk i rute mellom Bergen og Sunnhordland for HSD frem til 1999.
I en periode ble «Sunnhordland» satt inn i en sommerrute mellom Oslo og Arendal, og i 1989 ble Sunnhordland leid ut til rederiet Bornholmerpilen og satt inn i sambanden København – Rønne på Bornholm. I 1999 ble båten solgt til Middelhavet og siden 2001 har den hatt opphold i Kroatia med navnet «Broc».
David Herd
David George Herd (født 15. april 1934 i Hamilton i Skottland, død 1. oktober 2016 ) var en skotsk fotballspiller. Han startet sin karriere i Stockport County FC, og ble i 1954 oppdaget og kjøpt opp av Arsenal FC for 10 000 pund.
Etter en suksessfull periode hos Arsenal med 107 mål på 180 kamper, ble han i juli 1961 kjøpt opp av Manchester United og ble straks en viktig angrepsspiller som var med å vinne FA-cupen i 1963. I finalen mot Leicester City FC scora Herd to av måla i Manchester Uniteds 3–1-seier. Han ble ligamester i 1965 og i 1967 og europacupmester i 1968. I mars 1967 brakk han beinet og han spilte bare åtte kamper i sesongen 1967/68.
I juli 1968 gikk han til Stoke City FC. Totalt spilte han 265 kamper og scoret 145 mål for United, noe som gjør at han ligger på 13.-plass på listen over mestscorende Manchester United-spillere gjennom tidene. David Herd ble toppscorer i United i 1962 og 1966.
Ordbog over det norske Folkesprog
Ordbog over det norske Folkesprog er en bok skrevet av Ivar Aasen, utgitt i 1850. Dette var en skisse av Prøver af Landsmaalet i Norge, som kom ut i 1853. Senere skrev han bøkene Norsk Grammatik i 1864 og Norsk Ordbog i 1873.
David Herd
Han spilte fem landskamper for og scora tre mål.
Ordbog over det norske Folkesprog
Aasens arbeid bygger på at dialektene hadde en felles struktur som gjorde dem til ett språk og skilte dem fra dansk og svensk.
David Herd
Etter spillerkarrieren var han manager for Lincoln City FC en kort periode mellom 1971 og 1972.
Silla
Silla (57 f.Kr. – 935 e.Kr.)(Koreansk: 신라; Hanja: 新羅; RR: Silla; MR: Silla) var det ene i Koreas tre kongedømmer, og et av de lengste kongedynastier i asiatisk historie. Selv om det ble grunnlagt av kong Park Hyeokgeose, som også er kjent som grunnleggeren av den koreanske familien Park (박, 朴), kom dynastiet til å se klanen Gyeongju Kim (김, 金) som hersker for den største delen av kongedømmets 992 år lange historie.
David Herd
Familie
Herd var sønn av tidligere Manchester City- og Stockport-spiller Alec Herd og nevø av Sandy Herd, som spilte en landskamp for Skottland.
Zanzibar Inn
Zanzibar Inn Kro og Motell er et serverings- og overnattingssted på Lauvsnes i Flatanger i Nord-Trøndelag og en viktig aktør i kommunens turistnæring, bl.a. driver de med guidede havfisketurer og utleie av småbåter. I tillegg samarbeider de med firmaer som har spesialisert seg på aktiviteter som bl.a. havrafting, fjellklatring og fridykking. Zanzibar Inn har også utleieleiligheter. Stedet er ellers kjent fra låten «Zanzibar Inn» på DDE-albumet Det går likar no fra 1996.
Silla
Hva som begynte som et høvdingedømme i Samhan-sammenslutningen (som gikk forut de tre kongedømmene), en gang alliert med Kina, ble Silla til sist erobret av de to andre kongedømmene, Baekje i 660 og Goguryeo i 668. Deretter kom Forente Silla, eller det «senere Silla» som kongedømmet ofte blir referert til, til å okkupere det meste av den koreanske halvøya mens den nordlige delen senere gjenoppsto som Balhae, en etterfølgerstat til Goguryeo. Etter bortimot 1000 år med styre fragmenterte Silla til den kortvarige dannelsen av De senere tre kongedømmer, og makten ble overgikk til det påfølgende dynastiet Goryeo i 935.
Maestrale-klassen
Maestrale-klassen er en italiensk fregattklasse som består av åtte skip. Skipene er først og fremst utrustet for antiubåtkrigføring, men har også kapasiteter for luft- og overflatekrigføring.
Telneset stasjon
Telneset stasjon er en stasjon på Rørosbanen ved Telneset i Tynset kommune i Innlandet. Den ble åpnet 1878 som Telnæs holdeplass, 1891 ble den oppgradert til stoppested med navn Telneset. 1936 ble den oppgradert til stasjon, som ble ubetjent 1958. 1974 ble den nedgradert til holdeplass med lastespor, fra 1985 bare som holdeplass. Persontrafikken ble nedlagt 2002.
Stasjonsbygningen som stod her, var tegnet av Peter Andreas Blix. Den ble revet i 1972.
Telia Eesti
Telia Eesti AS (tidligere AS Eesti Telekom) er et estisk teleselskap, som ble grunnlagt ved uavhengigheten i 1991. Selskapet ble delprivatisert i 1997, og børsnotert i Tallinn i februar 1999. Det er et holdingselskap som eier teleselskaper innen mobiltelefoni, fasttelefoni, internett-aksess, mobil-TV og digital TV-distribusjon i Estland. I 2003 ble fastnett-virksomhetens navn endret til AS Elion Enterprises, med merkenavnet Elion. Mobilvirksomheten er organisert i selskapet AS EMT.
I 2008 omsatte selskapet for 6,2 milliarder kroon (EEK), eller om lag 3 milliarder norske kroner. Administrerende direktør er Valdo Kalm.
Eesti Telekom har følgende eiere (2010):
Virksomhet og selskaper
Holdingsselskapet er gjennom datterselskaper engasjert i tele- og IT-virksomhet i Estland. Datterselskapene er:
Cowpers kjertel
Cowpers kjertel (engelsk: Bulbourethral gland) er to kjertler som ligger like under prostataen. Kjertel produserer en væske som rengjør urinrøret ved å fjerne gammel sæd som har blitt igjen etter siste ejakulasjon, urin og annet smuss. Væsken som slippes ut av cowpers kjertel utgjør mindre enn fem prosent av sædvæskevolumet. Kjertelen er på størrelse med en ert.
Miehterášša
Miehterášša (nordsamisk, historisk også Mietterašša) er et fjell i Gamvik kommune i Finnmark. Det strekker seg fra sørvest til nordøst og danner vannskillet mellom Langfjordvassdraget i sør og Fosselvvassdraget og Torskefjordvassdraget i nord. Fjellet danner et rundt 5 kilometer langt og 1 km bredt høydedrag med snaufjell og svært lite vegetasjon. Miehterášša har en rekke toppunkter, hvorav det høyeste ligger i nord og er på 459 meter over havet.
Hunter
Hunter har flere betyninger:
Enrico Gasparotto
Enrico Gasparotto (født 22. mars 1982) er en italiensk landeveissyklist.
Han vant Amstel Gold Race både i 2012 og 2016.
Han la opp etter 2020-sesongen.
Siste reis
Siste reis er et musikkalbum med Stengte dører, utgitt i 1992.
Daniel Williams
Han ble formelt utnevnt til rollen som generalguvernør av Grenadas dronning Elizabeth II den 9. august 1996 etter tidligere å ha blitt nominert av statsministeren Keith Mitchell. Han satt som generalguvernør i tolv år, frem til 27. november 2008.
Gary O’Donovan
Gary O'Donovan (født 30. desember 1992) er en irsk roer.
Daniel Williams
Han ble blant annet utnevnt til storkorsridder av The Most Distinguished Order of Saint Michael and Saint George for sine innsats. Han etterfulgte Reginald Palmer som generalguvernør. Han ble selv i november 2008 etterfulgt av Carlyle Glean som hadde sittet som minister for utdannelse før han ble utnevnt til den neste generalguvernøren.
Gary O’Donovan
Han representerte Irland under Sommer-OL 2016 i Rio de Janeiro, der han tok sølv i dobbelsculler lettvekt.
Tåkens hersker
Tåkens hersker (originalt El príncipe de la niebla, 1993) er debutromanen til den spanske forfatteren Carlos Ruiz Zafón. Romanen ble utgitt i 1993, oversatt til norsk og utgitt av daværende Juritzen forlag i 2017. Romanen beskrives som en grøsser for de som er «unge i hjertet».
Handling
Romanens handling foregår i en liten, ikke navngitt landsby. Året er 1943, og faren til Max ønsker at familien skal flytte, både for å komme seg bort fra krigen og for at de skal kunne bygge seg et nytt liv. Han har kjøpt et gammelt hus som ble bygget i 1928 for en fremstående London-kirurg, doktor Richard Fleischmann og hans kone Eva Gray. Huset har stått ubebodd i flere år etter en tragisk hendelse i 1936 der sønnen til ekteparet druknet. Bak huset er det en inngjerdet og overgrodd hage som inneholder tjue skulpturer plassert i en sirkel. I midten av sirkelen står en klovneskulptur.
Mens Max er i hagen, rydder faren i garasjen og finner en filmfremviser og flere rull med film. Samme kveld setter familien seg for å se filmene, som viser seg å være amatøropptak fra skulpturhagen og innsiden av huset. Alicia avslører for Max at hun hadde hatt en drøm om klovneskulpturen natten før de flyttet til landsbyen.
Senere på dagen møter Max unggutten Roland, som viser ham rundt i landsbyen. Når han introduserer Roland for søsteren Alicia neste dag, oppstår det tydelige følelser mellom Roland og Alicia. Max blir både sjalu og glad på søsterens vegne. De tre drar til Rolands hytte, som ligger på stranden nedenfor fyrtårnet. Roland viser dem hvordan de kan dykke ned til det forliste skipsvraket Orfeus, og forteller dem om forliset, som bestefaren Víctor Kray hadde fortalt ham.
Enshi (Enshi)
Enshi (kinesisk: 恩施市, pinyin: Ēnshī, tidligere romanisert Enshih, ) er et byfylke i det autonome prefekturet Enshi i provinsen Hubei i Folkerepublikken Kina. Det har et areal på 3.972 km² og teller ca. 770.000 innbyggere. Det er administrasjonssete for prefekturet.
Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
MS «Haugesund» (1973)
M/S «Haugesund» er et motorskip bygget i 1973 for Haugesund Dampskibsselskab. Skipet inngikk i flåten til Hardanger Sunnhordlandske Dampskipsselskap (HSD) som «Tjelden» fra 1980 til 1989.
Butozania
Butozania er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.
Utbredelse
Arten er utbredt i Europa (Nord-Makedonia).
Nå er vi her igjen
Nå er vi her igjen er et musikkalbum av Gluntan, utgitt i 1977. Dette er det første albumet med Arne Hole og Armand Johansen i bandet.
MS «Midhordland» (1981)
MS «Midhordland» er et motorskip bygget i 1981 for Hardanger Sunnhordlandske Dampskipsselskap.
Lucifers evangelium
Lucifers evangelium er en spenningsroman av den norske forfatteren Tom Egeland, utgitt av Aschehoug i 2009.
Det er hans tredje bok i serien om arkeologen Bjørn Beltø, og Egeland ble tildelt Rivertonprisen 2009 for boken.
Teateråret 1888
Teateråret 1888 er en oversikt over hendelser, verk, fødte og avdøde personer med tilknytning til teater i 1888.
Władysław Sikorski
Władysław Eugeniusz Sikorski (født 20. mai 1881 i Tuszów Narodowy nær Mielec i Østerrike-Ungarn, død 4. juli 1943 ved Gibraltar) var en polsk offiser (general) og politisk leder. Under andre verdenskrig var Sikorski statsminister i den polske eksilregjeringen og øverstkommanderende for de polske styrkene.
Bakgrunn, tidlig virke
Han ble født i landsbyen Tuszów Narodowy, i det som idag er det Subkarpatiske voivodskap i dagens sørøstlige Polen, men som den gang var den del av Østerrike-Ungarn, en av de tre stormaktene som delte Polen mellom seg. Før første verdenskrig etablerte og deltok han i flere undergrunnsorganisasjoner som arbeidet for polsk selvstendighet. Han kjempet i de polske legionene under første verdenskrig og utmerket seg der.
Politisk karriere
I de første årene av den andre polske republikk holdt Sikorski forskjellige ministerposter inkludert stillingen som statsminister (1922–1923) og minister for militære forhold (1923–1924). Etter Józef Piłsudskis kupp i mai 1926 og innsettelsen av den nye regjeringen basert på Sanacja ble Sikorski satt på sidelinjen. Inntil 1939 tilhørte han opposisjonen og skrev i den perioden flere bøker om krigføring og om Polens utenriksrelasjoner.
Andre verdenskrig
Under andre verdenskrig ble Sikorski statsminister i den polske eksilregjeringen, øverstkommanderende for de polske styrkene og en energisk forkjemper for Polens sak internasjonalt. Sommeren 1941 angrep Tyskland Sovjetunionen. Dermed endret den potensielle alliansesituasjonen seg. Den britiske utenriksminister Anthony Eden forsøkte å få i gang de polsk-sovjetiske relasjoner som var blitt brutt etter den sovjetiske invasjon av østre Polen i 1939. Sikorski støttet gjenopprettelsen av diplomatiske forbindelser med Sovjetunionen, men ikke uten videre.
Sikorski og den sovjetiske ambassadøren i London, Ivan Majskij, innledet den 17. august 1941 samtaler som fortsatte i november-desember 1941 direkte med Josef Stalin og Vjatsjeslav Molotov da Sikorski assistert av den polske ambassadøren i Moskva, professor Kot, og general Władysław Anders besøkte Moskva. Stalin erklærte «amnesti» for polakker i Sovjetunionen, noe som muliggjorde utvandring av 70 000 polakker via Persia. Blant disse fantes det seg mange som kunne rekrutteres til de polske militære styrker.
Det fantes imidlertid fremdeles et stort antall polakker som ikke ble frigitt fra Gulag, eller som ikke fikk kjennskap til det såkalte amnesti eller praktisk mulighet til emigrasjon. Mange av disse kom til å inngå i den polske armé som ble organisert av sovjeterne et års tid etter.
Sikorski foretok tre reiser til USA og Canada for å informere om situasjonen i Polen, utvirke kreditter for støtte av den underjordiske armé, Armia Krajowa (AK), og for å utvirke anerkjennelsen av AK som regulær militær styrke.
I april 1943 brøt Sovjetunionen igjen forbindelsene til den polske eksilregjering etter Sikorski krevde at det internasjonale Røde Kors skulle etterforske Katyn-massakren.
Sikorsky døde i juli 1943 da flyet han var med styrtet etter avgang fra Gibraltar. Han var da på vei tilbake fra Midtøsten der han hadde inspirert polske styrker og hadde møte med general Władysław Anders.
Sikorski ble begravet i Newark-on-Trent, utenfor Nottingham i England. Den 17. september 1993 ble hans levninger overført til den kongelige krypt på slottet Wawel i Kraków.
Kevin Lynch
Kevin Lynch er navnet til flere personer:
Kopping
Kopping er en alternativ behandlingsmetode som har som intensjon å benytte undertrykk til å bedre sirkulasjonen i huden, muskulaturen og i kroppens indre organer. Behandlere benytter glasskopper eller kopper av andre materialer som påføres kroppen som vanligvis blir sittende i 5-10 minutter.
Tilhengerne av metoden hevder kopping har en rekke positive effekter. Men det finnes imidlertid ingen dokumentasjon på at kopping har helsebringende eller prestasjonsfremmende virkning. Tro på at denne metoden har reell helsebringende effekt regnes derfor som pseudovitenskap.
Bivirkninger
Ved feil bruk kan kopping gi alvorlig brannskade.
Mord uten grenser (TV-serie)
Handling
En kvinne blir funnet myrdet på en bestialsk måte i København. Kun få timer senere oppdages to andre kvinner i Antwerpen og Berlin drept på samme måte. Mordet trekker spor til Belgia og Tyskland. Europol setter sammen et lag av etterforskere fra flere land, som forsøker å oppklare forbrytelsene. .
Medvirkende
Medvirkende er blant andre Lars Mikkelsen som Harald Bjørn, Jasmin Gerat som Jackie Müller, Veerle Baetens som Alicia Verbeeck, Nicholas Ofczarek som Marius Loukauskis, Sunnyi Melles som Iris Gabler, Miriam Stein som Natascha Stark og Ida Engvoll som Kit Ekdal.
Seriens tittelmelodi blir fremført av det belgiske bandet Intergalactic Lovers.
Blepharum
Utseende
Middelsstore (ca. 20 millimeter), avlange, svarte praktbiller, ofte med røde tegninger.
Utbredelse
Slekten har én art i Malaysia, de øvrige lever på øyer i den vestlige delen av Stillehavet: Seram, Fiji, Ny-Caledonia og Vanuatu.
Systematisk inndeling
Navnet er et junior-homonym for Blepharum Hübner, 1806, en slekt av sommerfugler, men dette navnet er forkastet.
NFK
NFK kan vise til:
Olaf Fosvik
Olaf Meier Fosvik (1884–1959) var en norsk skytter.
Han kom fra Lyngen ved Namsos og ble skytterkonge på Landsskytterstevnet i Trondheim i 1911. Han representerte Lyngen skytterlag, men gikk senere over til Bangsund skytterlag.
Electrocutango
Electrocutango er et elektrotango-prosjekt startet av Sverre Indris Joner i 2004. Ensemblet ble dannet i forbindelse med teaterforestillingen TanGhost, 2004. Musikken til denne forestillingen, albumet Felino, vant TONOs prestisjefylte pris Edvardprisen i kategorien «Musikk til annen kunstart» i 2005. Sverre Indris Joner har tatt med seg musikere fra sitt mer tradisjonelle tangoband Tango for 3, blant annet Per Arne Glorvigen. Den argentinske sangeren Julia Zenko synger på låtene «Renacere» og «Sin Piel».
TanGhost er basert på Henrik Ibsens skuespill Gengangere, der Per Olav Sørensen hadde regi, og ble spilt både på Nationaltheatret i Oslo og flere scener rundt i Norge i 2004-2006. Forestillingen ble koreografert av den berømte argentinske tangodanseren Pablo Verón, som også danset og spilte rollen som Kaptein Alving. I 2006 turnerte forestillingen internasjonalt, og besøkte Dramaten i Stockholm, Ivan Vazov Nasjonalteater i Bulgaria, i tillegg til Praha, Helsingfors, Færøyene, Shanghai og Beijing.
Electrocutango spilles i dag i tangoklubber flere steder i verden, og er populær blant dansere som liker tango nuevo og moderne electrotangomusikk slik som Tanghetto, Gotan Project, and Bajofondo Tango Club.
Flight 714 til Sydney
Flight 714 til Sydney (fransk Vol 714 pour Sydney) er det 22. albumet i tegneserien om Tintin, skrevet og illustrert av Hergé.
Bruken av overnaturlighet og science fiction skiller spesielt dette albumet ut fra de andre i tegneserien
Handling
Tintin, kaptein Haddock og professor Tournesol er på vei til Sydney i Australia. Ved en tilfeldighet blir de invitert til å reise med privatflyet til milliardæren Lazlo Carreidas. Flyet blir kapret, og alle blir fanget av Tintins fiende Rastapopoulos. Rastapopoulos håper på å skaffe seg nummeret til Carreidas' sveitsiske bankkonto gjennom å bruke et sannhetsserum på ham. Carreidas blir imidertid så snakkesalig at han forteller om barndommen sin, korrupsjon og hans gjerrige liv. Men han kommer aldri til de sveitsiske kontiene. Rastapopoulos blir rasende, og kaster seg over medhjelperen, doktor Krollspell, som gav sannhetsserumet til Carreidas. Doktor Krollspell holder sprøyta i hånda, og injiserer ved et uhell Rastapopoulos med serumet. Han begynner å skryte av de onde handlingene han har begått. Det oppstår så en krangel over hvem som er ondest av Rastapopoulos og Carreidas, og førstnevnte lar glippe at nesten alle medhjelperne, inkludert Krospell, skal elimineres etter at kontonumrene er skaffet til veie.
Tintin og vennene hans klarer å flykte fra fangenskapet, og blir ledet til ei hule av en telepatisk stemme. Inni hulen finner de en journalist som forklarer dem at det er hans stemme de har fulgt, og at de har kunnet høre den i hodet gjennom en telepatisk transmitter. Journalisten fikk apparatet fra en utenomjordisk rase som tidligere ble tilbedt som guder på øya, og som hadde brukt apparatet for å kunne kontakte mennesker.
På grunn av en eksplosjon detonert av Rastapopoulus og skurkene hans, får vulkanen på øya utbrudd. Tintin og vennene unnslipper såvidt utbruddet ved at journalisten hypnotiserer dem, og tilkaller en flyvende tallerken som tar dem ombord. Rastapopoulus og skurkene hans kommer seg unna ved å sette en gummibåt på vannet. Journalisten får øye på denne gummibåten, og gjør en byttehandel med romvesnene: Tintin og vennene hans mot Rastapopoulus, som nå blir med den flyvende tallerkenen mot en uviss skjebne.
Når Tintin og vennene hans våkner fra hypnosen, husker de ingenting. Professour Tournesol har imidlertid et suvenir: en sten med en sammensetning av blant annet kobolt. Kobolten er i en tilstand som ikke forekommer på jorden. Den eneste som husker hva som har skjedd, er Terry, men han får ikke sagt noe.
Roxette
Roxette var en svensk popduo som bestod av Per Gessle (f. 1959) og Marie Fredriksson (1958–2019).
Duoen ble dannet i 1986 og har solgt over 75 millioner plater i hele verden. Bandet har hatt fire førsteplasser på den amerikanske Billboard-listen, med låtene «The Look», «It Must Have Been Love», «Listen to Your Heart» og «Joyride».
Marie Fredriksson slet i lengre tid med kreft, og bandet kunngjorde i 2016 at det ikke kommer til å legge ut på turné eller holde flere konserter. Marie Fredriksson døde 9. desember 2019 og etterlot seg en ungarsk mann og to barn.
Toyota Auris HSD
Toyota Auris HSD er den første fullhybridbilen som er serieprodusert i Europa. Modellen som hører til i kompaktklassen (C-segmentet) ble lansert i Norge i september 2010. HSD-modellen deler E150-plattformen med Toyota Auris og Toyota Corolla.
Konseptet ble vist første gang på bilutstillingen i Frankfurt i 2009. Denne utgaven hadde den såkalte Toyota Hybrid Synergy Drive-teknologien, 18" lettmetallfelger med dekk med lav rullemotstand, stor bakspoiler, senket karosseri, seter, dashbord og paneler med skinntrekk, instrumentbelysning i hybridblå farge og tak med solcellepanel.
Produksjonsmodellen ble vist på bilutstillingen i Genève i 2010. Serieproduksjonen startet i mai 2010 på Toyotas anlegg i Burnaston. Bilen kom i salg i Storbritannia 1. juli 2010. Motor- og hybridteknologien er den samme som i Toyota Prius med en 1,8 liters bensinmotor med 4 sylindre og Atkinsonsyklus. Bilen har en batteripakke med nikkel-metallhydrid-batterier (NiMH). Drivstofforbruket ved blandet kjøring er 0,39 l/mil og utslippet av karbondioksider er 89 g/km etter de europeiske standardnormene.
Dylan Hughes
Dylan Hughes (født 23. januar 1985 i Vancouver) er en kanadisk fotballspiller av walisisk nedstamning. Han er for tiden klubbløs.
I 2005 signerte han for Newcastle United FC etter å ha gått dit fra Kaiserslautern. April 2006 signerte han for RKC Waalwijk i Nederland og var i samme sesong på et kort lån til VVV-Venlo. Han har også vært innom Regensburg.
Han har også aldersbestemte landskamper for både Wales og Canada. Januar 2008 prøvespilte han for Løv-Ham i Bergen uten å få kontrakt.
Paul O’Donovan
Paul O'Donovan (født 19. april 1994) er en irsk roer.
Under Sommer-OL 2020 i Tokyo som ble arrangert i 2021, tok han gull i dobbeltsculler lettvekt.
Debbie Stabenow
Deborah Ann «Debbie» Stabenow (født Deborah Ann Greer 29. april 1950 i Gladwin i Michigan) er en amerikansk politiker for Det demokratiske parti. Hun har representert Michigan i USAs senat siden 2000, da hun slo den sittende republikanske senatoren Spencer Abraham. Debbie Stabenow er den første kvinnelige senatoren fra Michigan, og sammen med Maria Cantwell (Washington) de første kvinnene som slo sittende senatorer i et ordinært valg. Hun ble gjenvalgt som senator for en ny periode i 2006.
Stabenow har tidligere jobbet som sosialarbeider.
Berlin-Schönefeld lufthavn
Flughafen Berlin-Schönefeld () var en internasjonal lufthavn umiddelbart sørøst for Berlins bygrense i kommunen Dahme-Spreewald i Brandenburg.
Schönefeld var hovedflyplassen i DDR og den eneste flyplassen som betjente Øst-Berlin.
Fordi Schönefeld lå utenfor byen var den en mindre kilde til forurensning i Berlin enn den andre flyplassen i byen, Tegel lufthavn, som ligger innenfor bygrensen.
I 2006 betjente flyplassen 6 331 191 passasjerer.
I 2020 opphørte Schönefelds status som lufthavn og store deler av bygningsmassen ble inkorporert i den nye Berlin Brandenburg lufthavn.
Ruter
Berlin-Schönefeld hadde fire terminaler: A, B, C og D. De fleste flyselskapene brukte ikke en spesiell terminal (bortsett fra EasyJet (Terminal B) og Germanwings (Terminal D). Alle terminalene var sammenkoblet.
Zehra
Zehra er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke, mørke trebukker, dekkvingene kan ha røde eller gule tegninger. Antennene er slanke og litt lengre enn kroppen. Pronotum er rundet. Dekkvingene er blanke, avsmalnende bakover til jevnbrede. Beina er slanke.
Utbredelse
Artene er utbredt i Chile og det vestlige Argentina.
Gouèlette
Gouèlette er det lokale navnet på en skonnert bygd i Haiti, betegnet som «Haitiansk skonnert». Det er et seilfartøy med to kort og tykke master på et kravellbygd skrog med et akterspeil som har form som et vinglass. Skonnerten kan være omtrent 12 meter langt, ofte brukt som lastefartøy langs den haitianske kysten.
Haitianere har ofte gaffelseil med meget lang bom eller spriseil med lang spristang på sine seilfartøyene uansett størrelse. Seilene kunne være meget store i forhold til fartøyet. På mange seilbåter inkludert de mindre batimanere er formasten eller den eneste masten plassert meget langt forut mot forstevnen.
Ormputten
Ormputten er en liten innsjø i Huddinge kommune i Sødermanland, Sverige, og en del av Tyresån-vassdraget. Innsjøen er svært sur, sannsynligvis den sureste innsjøen i länet. Innsjøens utløp går til Lissmasjön, og ender opp i Kalvfjärden i Østersjøen. Ormputten er liten og grunn, og er i sitt siste stadium før den går over til å bli myrland.
Ormputten ligger i Paradisets naturreservat i Hanveden. Innenfor naturreservatets grenser er det flere andre innsjøer og markerte turløyper; ingen av turløypene går imidlertid direkte til Ormputten. Innsjøen er lettest å nå fra torpet Paradiset, som man når fra Haningeleden, eller länsväg 259, som går mellom Huddinge og Haninge.
Asophrops
Asophrops er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.
Utbredelse
Artene er utbredt i Karakorum-fjellene og omkringliggende områder i India, Pakistan og Afghanistan.
Jacob Larsen
Jacob Larsen (født 13. juni 1988) er en dansk roer.
Han representerte Danmark under Sommer-OL 2016 i Rio de Janeiro, der han tok sølv i firer, lettvekt.
Geralius
Geralius er en slekt av biller som hører til familien praktbiller (Buprestidae).
Utseende
Greinpraktbiller er små til middelsstore (3-17 millimeter), avlange biller, oftest med metalliske farger. Hodet er forholdsvis stort og bredt, antennene ganske korte. Pronotum er kort og bredt, dekkvingene gjerne lange og smale, beina ganske korte.
Utbredelse
Slekten lever i Peru, Bolivia, Brasil, Paraguay og Argentina.
Roy Torrens
Robert «Roy» Torrens (født 17. mai 1948 i Derry i County Londonderry i Nord-Irland, død 23. januar 2021 i Coleraine) var en irsk cricketspiller og manager.
Han ledet og spilte for det irske cricketlandslaget, og representerte Irland seks ganger i first-class cricket mellom 1966 og 1982.
Torrens døde i januar 2021 av covid-19 i en alder av 72 år.
Dansen med Regitze
Dansen med Regitze er en dansk dramafilm fra 1989, regissert av Kaspar Rostrup etter Martha Christensens roman av samme navn.
Filmen forteller i tilbakeblikk om ekteparet Regitze og Karl Aages lange samliv.
Rod Fanni
Tidligere har han blant annet spilt for Martigues, Lens, Châteauroux, Nice og Rennes.
Dansen med Regitze
Produksjon (utvalg)
Dansen med Regitze var produsert av Lars Kolvig for Nordisk Film. Produksjonsdesigner var Henning Bahs, kostymedesignere Annelise Hauberg og Ole Glæsner, sminke ved  Birthe Lyngsøe og Lene Ravn Henriksen og musikk av Fuzzy.
Priser og nominasjoner
Kaspar Rostrup mottok Bodilprisen for beste danske film i 1990, Ghita Nørby Bodilprisen for beste kvinnelige hovedrolle, Frits Helmuth Bodilprisen for beste mannlige hovedrolle, Kirsten Rolffes Bodilprisen for beste kvinnelige birolle og Henning Moritzen Bodilprisen for beste mannlige birolle.
Kaspar Rostrup mottok Robertprisen for årets danske spillefilm, Ghita Nørby Robertprisen for årets kvinnelige hovedrolle, Frits Helmuth Robertprisen for årets mannlige hovedrolle, og Birthe Lyngsøe og Lene Ravn Henriksen Robertprisen for årets sminkør.
Filmen ble nominert til Oscar for beste internasjonale film.
Livet er herlig (album)
Livet er herlig er et musikkalbum av Gluntan, utgitt i 1978.
Prothyma
Prothyma er en slekt av billene i delgruppen (underfamilien) sandjegere i familiegruppen løpebiller.
Utseende
Middelsstore, slanke, mørke, gjerne metallglinsende sandjegere. Fasettøynene er store og utstående.
Levevis
Artene lever på åpne, sandete habitater. De er dagaktive jegere.